24.09.21

Annwyl rieni a gwarchodwyr

**Newidiadau i’r drefn pan fydd achos positif yn yr ysgol**

Gyda cynnydd mewn achosion Covid yn ysgolion Wrecsam yn ddiweddar, mae newidiadau wedi eu gwneud gan POD a’r AALl ar y drefn i ysgolion Wrecsam ei dilyn os bydd achos positif o Covid-19 yn yr ysgol. O hyn ymlaen:

**Achos positif yn y dosbarth Meithrin, Derbyn, Bl 1, 2, 3 neu 4:** Bydd Profi, Olrhain a Diogelu yn cysylltu efo rhieni / gwarchodwyr yr achos positif i ofyn am gysylltiadau tu allan i’r ysgol. Bydd holl ddisgyblion y dosbarth yn cael eu hadnabod fel cysylltiadau gyda manylion yn cael eu gyrru i Profi, Olrhain a Diogleu. Bydd yr ysgol yn hysbysu rhieni a gwarchodwyr y dosbarth drwy anfon llythyr sy’n rhoi cyngor ar beth y dylid gwneud. Yn fras, bydd y llythyr yn nodi nad oes angen i neb hunan ynysu (onibai fod ganddynt symptomau) ond yn cynghori y dylid trefnu prawf PCR, fel rhagofal, mor agos a phosib i ddiwrnod derbyn y llythyr ac yna ymhen 6 niwrnod (ni fydd angen ynysu tra’n aros am ganlyniad heblaw fod symptomau).

**Achos positif ym Mlynyddoedd 5 a 6 :** Bydd yr ysgol yn hysbysu rhieni a gwarchodwyr y dosbarth fod achos positif wedi bod ac yn gofyn iddynt gadw llygaid am symptomau. Bydd Profi, Olrhain a Diogelu yn cysylltu efo rhieni / gwarchodwyr yr achos positif i ofyn am gysylltiadau y tu allan i’r ysgol. Yn wahanol i weddill yr ysgol, ni fydd y dosbarth cyfan yn cael ei adnabod fel cysylltiadau ond mae’n bosib y bydd POD yn cysylltu efo’r ysgol i ofyn am unigolion allai fod yn gysylltiadau agos o fewn y dosabarth (e.e. wedi eistedd yn ymyl yr achos positif). Os mai dyma’r achos, byddwn yn darparu y manylion perthnasol i POD. Ni fydd angen i gysylltiadau agos hunanynysu ond fe’u cynghorir i drefnu prawf PCR mor agos i’r diwrnod a phosib ac yna mewn 6 niwrnod.

**Disgyblion sy’n ynysu:** Os oes angen i blentyn ynysu, bydd gwaith ar gael ar Google Classroom/ Seesaw os yw eich plentyn yn ddigon da i weithio. Os ydych angen copiau papur, yna cysylltwch â’r ysgol.

Yn gywir,

Miss Nerys Davies